கேள்வி: தாம்பரம் லலிதா குறித்து விரிவாக சொல்லுங்கள்.
பதில்: தாம்பரம் லலிதா (''Tambaram Lalitha'') என்று அறியப்பட்ட தாம்பரம் என். லலிதா தமிழ் நாடக, திரைப்பட நடிகை ஆவார். கதைத் தலைவியாகவும், துணைக் கதைப்பாத்திரங்களிலும் மொத்தமாக 100 திரைப்படங்களுக்கு மேலாக நடித்துள்ளார்.
கேள்வி: தாம்பரம் லலிதா - தொடக்க வாழ்க்கை என்பது என்ன?
பதில்: திருவரங்கம் தான் இலலிதாவின் சொந்த ஊராகும். திருவரங்கம் கோபாலய்யர் காமாட்சி இணையரின் இரு மகள்களில் இலலிதா இளையவர். கோபாலய்யர் காவல் நிலையத்தில் எழுத்தராகப் பணிபுரிந்துவந்தார். கோபாலய்யர் திடீரென்று மறைந்ததால் உறவினர்களின் உதவியுடன் குடும்பம் சென்னைத் திருவல்லிக்கேணிக்குக் குடிபெயர்ந்தது. தாயாரிடம் இருந்து வாய்ப்பாட்டு கற்றுக்கொண்ட இலலிதா, திருவல்லிக்கேணி சரஸ்வதி கான நிலையத்தில் நடனம் கற்றுக்கொண்டார். அங்கே உள்ள மாணவிகளுக்கு நடனம் கற்றுத் தரும் அளவிற்குத் தேர்ச்சி பெற்றார். 17 வயதில் குடும்பத்தைத் தாங்கிப் பிடிக்க நடனக் குழுவை அமைத்து நடன நிகழ்ச்சிகளை நடத்தத் துவங்கினார். பின்னர் அதுவே நாடகக் குழுவாக மாறியது. இதனால் இவரின் குடும்பத்தை இவரின் சாதியினர் விலக்கி வைத்தனர். அதனால் தாம்பரம் இடம்பெயர்ந்தனர்.
கேள்வி: தாம்பரம் லலிதா - தொழில் பற்றி தகவல் சொல்.
பதில்: இதன் பிறகு எம். ஆர். ராதா, எஸ். ஏ. நடராஜன், ஆர். எஸ். மனோகர் ஆகியோர் தங்கள் நடகங்களில் லலிதாவுக்கு வாய்ப்பளித்தனர். நடகத்திலிருந்து திரைப்படங்களிலும் நடிக்கத் துவங்கினார். முதலில் துணை வேடங்களிலும், இரண்டாவது நாயகியாகவும் நடித்தார். ஸ்ரீரங்கம் லிலிதா என்ற பெயரில் நடிக்கத் துவங்கி தாம்பரம் லலிதா என்ற பெயருக்கு மாறினார். எஸ். ஏ. நடராஜன் தயாரித்து, இயக்கிய கோகிலவாணி (திரைப்படம்) படத்தின் வழியாக நாயகியாக அறிமுகமானார். ஆனால் போகப்போக வாய்ப்புகள் குறைந்து, 25 வயதிலேயே அம்மா, அண்ணி, வில்லி, அபலைப் பெண் போன்ற கிடைத்த பாத்திரங்களில் நடிக்கவேண்டிய நிலைக்கு ஆளாகினார். டவுன் பஸ், மீண்ட சொர்க்கம், அமுதவல்லி (திரைப்படம்), பாகப்பிரிவினை (திரைப்படம்), தெய்வப்பிறவி (1960 திரைப்படம்), திலகம் (1960 திரைப்படம்), சிவகெங்கைச் சீமை (திரைப்படம்) போன்ற படங்கள் இவரது நடிப்புத் திறமையை வெளிக்காட்டியவை. துரை இயக்கிய பசி (திரைப்படம்), கங்கை அமரன் இயக்கிய கோழி கூவுது (1982 திரைப்படம்) போன்ற படங்கள் லலிதா இறுதிக் காலத்தில் நடித்த குறிப்பிடத்தக்க படங்களாகும்.
கேள்வி: தாம்பரம் லலிதா - மறைவு பற்றி நீங்கள் என்ன அறிந்துள்ளீர்கள்?
பதில்: புற்றுநோயால் பாதிக்கபட்ட லலிதா கவனிக்க ஆளின்றி அரசு பொது மருத்துவனையில் 1983 இல் இறந்தார்.அன்றைய நாயகிகள், தம்பரம் லலிதா, குடும்பத்துக்காக கரைந்த மெழுகுவர்த்தி!, கட்டுரை ஆர். சி. ஜெயந்தன், இந்து தமிழ் திசை சித்திரை மலர் 2021 பக்கம்: 186-187